kardosdrur/scandi-wiki huggingface dataset:
Bondivann Station

Bondivann Station (Bondivann stasjon eller Bondivatn holdeplass) er en jernbanestation, der ligger i Asker kommune på Spikkestadlinjen i Norge. Stationen består af et spor og en perron med læskur. Den ligger ud til den vestlige side af søen Bondivann, hvor en bro giver forbindelse til boligområderne på den østlige side. Mod vest ligger bebyggelsen Borgen i gangafstand af stationen.

Stationen blev etableret som trinbræt 7. juli 1952 under navnet Bondivatn, men den skiftede navn til Bondivann 14. december 2008.

Litteratur

Eksterne henvisninger 

Stationer på Spikkestadlinjen
Etableret i 1952
Jernbanestationer i Asker
Gullhella Station

Gullhella Station (Gullhella stasjon eller Gullhella holdeplass) er en jernbanestation, der ligger ved boligområdet Gullhella i Asker kommune på Spikkestadlinjen i Norge.

Stationen åbnede som trinbræt 15. juli 1937. Efter åbningen af Lieråsen tunnel på Drammenbanen mellem Asker og Lier har den været en del Spikkestadlinjen. I 2009-2010 blev den sat i stand med forlængelse af den enlige perron og opsætning af nyt læskur og belysning.

Stationen ligger i Eidsdalen mellem søerne Bondivann i nord og Gjellumvannet i syd. Stationen ligger i gangafstand af bebyggelserne i Gullhella og Korpåsen og giver disse togforbindelse til Asker sentrum

Den sydlige del af Vardåsen begynder umiddelbart på den vestlige side af stationen, hvilket gør den til et godt udgangspunkt for ture i området. Der går mærkede stier fra stationen både op til toppen af åsen og rundt om den til Drengsrud og videre op til Dikemark. Flere af Asker Turlags mærkede ture har udgangspunkt på Gullhella Station. Stationen giver desuden adgang til Vardåsen skisenter, der ligger 600 meter væk ad den mærkede sti mod Drengsrud.

Litteratur

Eksterne henvisninger 

Stationer på Spikkestadlinjen
Etableret i 1937
Jernbanestationer i Asker
Hallenskog Station

Hallenskog Station (Hallenskog stasjon eller Hallenskog holdeplass) er en tidligere jernbanestation, der ligger i Asker kommune på Spikkestadlinjen i Norge. Stationen blev åbnet som trinbræt 19. februar 1933. Efter åbningen af Lieråsen tunnel på Drammenbanen mellem Asker og Lier blev den en del Spikkestadlinjen.

Stationen blev lukket 9. december 2012 i forbindelse med indførelsen af ny køreplan for togtrafikken i Østlandsområdet. På grund af lokale protester blev den dog genoprettet i september 2013 men blev lukket igen ved køreplansskiftet 13. december 2015. I stedet er der indsat bus til Heggedal Station i myldretiden. Der arbejdes imidlertid med at forbedre kapaciteten på Spikkestadlinjen, og det overvejes om stationen skal genåbnes, når arbejdet efter planen er færdigt i 2017.

Litteratur

Eksterne henvisninger

Noter 

Stationer på Spikkestadlinjen
Etableret i 1933
Jernbanestationer i Norge uden persontrafik
Jernbanestationer i Viken
Pelle Haleløs og den store skattejagt

Pelle Haleløs og den store skattejagt (svensk: Pelle Svanslös och den stora skattjakten)  er en animeret spillefilm fra 2000 instrueret af Mikael Ekman.

Eksterne henvisninger 
 

Animationsfilm fra Sverige
Svenske film fra 2000
Surtshellir

Surtshellir er en grotte i det vestlige Island, som er en 1.970 m lang lavatunnel. Den ligger i lavasletten Hallmundarhraun ca. 60 km fra byen Borgarnes. Surtshellir er Islands længste lavagrotte. Højden er i hovedparten af tunnelen næsten 9 m. I forlængelse af Surtshellir med 30 m afstand ligger lavatunnelen Stefánshellir, som er dannet ved samme vulkanudbrud i omkring år 930. De er til sammen ca. 3.500 m.

Surtshellir er opkaldt efter ildjætten Surt. Den har tidligere været beboet af fredløse.

Referencer 

Islands geografi
Grotter
Thomas Krarup

Thomas Krarup (født 23. marts 1975) er direktør i Jammerbugt Kommunes forvaltning for Vækst- og Udvikling. En forvaltning, der omfatter erhverv, turisme, plan- og miljøopgaver, teknik, forsyning samt kultur og fritid. Han tiltrådte 1. april 2018.

I perioden 2014-2017 var Krarup rådmand for Ældre- og Handicapforvaltningen samt byrådsmedlem i Aalborg Kommune, valgt for Det Konservative Folkeparti.. Krarup udtrådte 31. marts 2018 af Aalborg Byråd. Krarup er student fra Midtfyns Gymnasium i Ringe i 1994, og er senere uddannet cand.scient.pol fra Aarhus Universitet i 2004.

Politisk karriere

Kommunalpolitik 
Thomas Krarup blev valgt til byrådet i Aalborg Kommune med næstflest personlige stemmer på den konservative liste ved valget i 2009. Ved kommunalvalget i 2013 var Krarup spidskandidat for Det Konservative Folkeparti, og blev valgt med næsten 1.600 personlige stemmer. Efter konstitueringen blev dette til en rådmandspost. I foråret 2016 valgte de lokale konservative i Aalborg Kommune Krarup som borgmesterkandidat til kommunalvalget i 2017.

Folketinget 
Krarup blev første gang kandidat til Folketinget ved valget i 2007, men blev ikke valgt. I foråret 2010 blev Krarup valgt som folketingskandidat i Himmerlandskredsen. Jakob Axel Nielsen meddelte over sommeren, at han ikke ønskede at genopstille. Derfor blev Aalborg Vestkredsen ledig, og her meldte Krarup sig som kandidat og blev valgt af de lokale konservative. Krarup blev ikke valgt ved folketingsvalget i 2011.

Kilder 

Kommunalbestyrelsesmedlemmer fra Det Konservative Folkeparti
Rådmænd i Aalborg
Udspring under sommer-OL 2016 – 3 meter springbræt (herrer)

Mændenes udsprinskonkurrence på 3 meter springbræt ved sommer-OL 2016 i Rio de Janeiro blev afholdt den 15. og 16. august på Maria Lenk Aquatic Center i Barra da Tijuca.

Tidsoverigt 
Alle times er brasiliansk tid (UTC−3)

Resultater 
Grøn betegner finalister.

3 meter springbræt (herrer)
Yannick Bolasie

Yannick Bolasie (født d. 24. maj 1989) er en fransk-congolesisk professionel fodboldspiller, som spiller for den tyrkiske 1. Lig-klub Çaykur Rizespor og DR Congos landshold.

Baggrund 
Bolasie blev født i Lyon, Frankrig til forældre fra DR Congo. Han flyttede med sine forældre til London, England da han var kun 7 måneder gammel.

Klubkarriere

Tidlige karriere 
Bolasie begyndte sin karriere hos Rushden & Diamonds med deres ungdomshold. Han fik dog ikke en mulighed på førsteholdet, så han flyttede til Hillingdon Borough i 2006, som på det tidspunkt spillede i Southern League. Efter få kampe med Hillingdom, skiftede han i 2007 til Floriana F.C. på Malta.

Plymouth Argyle 
Efter at have imponeret i Malta, fik Bolasie muligheden for at komme til prøvetræning for Plymouth Argyle, hvor at imponerede og fik en fast kontrakt.

Lejeaftaler 
Bolasie blev udlejet til sin tidligere klub Rushden & Diamonds i 2008, blev igen udlejet i 2009, denne gang til Barnet.

Gennembrud 
Efter sin lejeaftale hos Barnet fik Bolasie sit gennembrud hos Plymouth, og blev en vigtig spiller for klubben i 2010-11 sæsonen.

Bristol City 
Bolasie skiftede til Bristol City i juni 2011.

Crystal Palace 
Efter en enkelt sæson i Bristol ønskede Bolasie dog at skifte, da han gerne ville flytte tilbage til London. Dette gik i opfyldelse for Bolasie, da han skiftede til Crystal Palace i august 2012. 

Bolasie scorede et hattrick imod Sunderland den 11. april 2015, hvor han blev den første Crystal Palace spiller nogensinde til at score et hattrick i Premier League.

Everton 
Bolasie skiftede til Everton i august 2016. Hans tid hos Everton var dog ingen success, og spilletid var begrænset og han var ofte plaget af skader.

Lejeaftaler 
Som resultat af den manglende spilletid hos Everton, blev Bolasie udlånt til flere klubber i løbet af sin tid i klubben. Han havde lejeafter til Aston Villa, Anderlecht, Sporting CP og Middlesbrough.

Çaykur Rizespor 
Bolasie skiftede i august 2021 til Çaykur Rizespor efter hans kontrakt var udløbet med Everton.

Landsholdskarriere 
Bolasie kunne vælge at repræsentere Frankrig, England eller DR Congo. Bolasie valgte i marts 2013 at spille for DR Congo, og gjorde sin debut for landsholdet få dage senere, den 24. marts 2013.

Bolasie var del af DR Congo holdet som kom på tredjepladsen ved Africa Cup of Nations 2015 og til Africa Cup of Nations 2019.

Kilder

Eksterne henvisninger 

Personer fra Lyon
Fodboldspillere fra Frankrig
Fodboldspillere fra Demokratiske Republik Congo
Fodboldlandsholdsspillere fra Demokratiske Republik Congo
Fodboldspillere fra Rushden & Diamonds F.C.
Fodboldspillere fra Hillingdon Borough F.C.
Fodboldspillere fra Floriana F.C.
Fodboldspillere fra Plymouth Argyle F.C.
Fodboldspillere fra Barnet F.C.
Fodboldspillere fra Bristol City F.C.
Fodboldspillere fra Crystal Palace F.C.
Fodboldspillere fra Everton F.C.
Fodboldspillere fra Aston Villa F.C.
Fodboldspillere fra RSC Anderlecht
Fodboldspillere fra Sporting Clube de Portugal
Fodboldspillere fra Middlesbrough F.C.
Fodboldspillere fra Çaykur Rizespor
Deltagere ved Africa Cup of Nations 2015
Deltagere ved Africa Cup of Nations 2019
Liste over aserbajdsjanske arkitekter

Liste over aserbajdsjanske arkitekter er en oversigt over et udvalg prominente aserbajdsjanske arkitekter.

A–M 

 Zivar bey Ahmadbeyov
 Sadig Dadashov
 Masud ibn Davud
 Gasim bey Hajibababeyov
 Mammad Hasan Hajinski
 Mikayil Huseynov
 Karbalayi Safikhan Karabakhi
 Kamal Mammadbeyov
 Gulnara Mehmandarova

N–Z 

 Ajami Nakhchivani
 Amiraddin Masud Nakhchivani
 Irada Rovshan
 Mahmud ibn Sa'ad
 Fuad Seyidzadeh
 Bedrettin Tebrizi

Galleri 

 
Lister over personer
Arkitekter
Synkronsvømning under sommer-OL 2016

Synkronsvømningskonkurrencer under Sommer-OL 2016 i Rio de Janeiro blev iscenesat fra den 15. august til den 20. august på Maria Lenk Aquatic Center. I alt 104 atleter konkurrerede i to medaljebegivenheder, nemlig kvindernes duet og kvindernes hold.

Deltagende nationer

Medaljer

Medaljetabel

Referender
When the Dust Has Settled

When the Dust Has Settled er et jazzalbum med Trine-Lise Væring fra 2000.

Spor

Medvirkende 
 Kontrabas – Johannes Lundberg 
 Trommer – Peter Danemo 
 Flygel – Carsten Dahl 
 Vokaler – Trine-Lise Væring

Referencer

Eksterne henvisninger
 

Album fra 2000
Guldskovranke

 
Guldskovranke (Clematis tangutica), også skrevet Guld-Skovranke, er en slyngplante med en svag vækst og tynde skud. Blomsterne har hver fire guldgule blosterblade. Arten bruges som prydplante på espalier og faste hegn.

Kendetegn 
Guldskovranke er en busk med en klatrende vækst (slyngplante). Skuddene er tynde og furede. Bladene er modsat stillede og enkelt eller dobbelt fjersnitdelte med aflangt ægformede til lancetformede småblade, der har en tandet bladrand. Begge bladsider er hårløse og lysegrønne. Blomstringen foregår i juni-juli med en svagere efterblomstring i september-oktober. De nikkende blomster sidder 1-3 sammen på lange stilke, som udgår fra bladhjørnerne og skudspidserne. De enkelte blomster har fire guldgule blosterblade. Støvdragerne omdannes til lange frøhaler, der tilsammen danner et sølvskinnede hoved. Frøene er nødder.

Rodsystemet består af tykke hovedrødder med et svagt forgrenet sæt af tynde siderødder. Planten er giftig.

Guldskovranke når en højde på 5 m og en bredde (pr. hovedgren) på ca. 0,5 m.

Hjemsted 
Guldskovranke hører hjemme i skove, buskadser og græsområder samt langs floder og mindre vandløb i Mongoliet og det vestlige og mellemste Kina. Her klatrer den op gennem buske og træer. På tørre, grusede voksesteder bliver planten til en lille, opret busk. På bjerget Wa Shan i provinsen Sichuan, findes der i højder over 1.800 m nogle lyse blandingsskove med Abies faberi (en art af ædelgran) som det dominerende træ. Her vokser arten sammen med bl.a. almindelig kvalkved (subsp. calvescens), bjergskovranke, blåbælg, dværgkvalkved, Enkianthus deflexus (en art af pagodebusk), etagekornel, Euonymous sanguineus (en art af benved), havehortensia, himalayabirk, kamæleonbusk, kinesisk lind, kinesisk prydæble, kinesisk styrax, klatrebrombær, klatrehortensia, komarovsyren, koreakornel (subsp. chinensis), lancetbladet berberis (var. lanceifolia), moupinepil, nikkende skovranke, omeirose, pernykristtorn, Primula incisa (en art af kodriver), Pterocarya macroptera var delavayi (en art og underart af vingevalnød), Quercus serrata (en art af eg), Rhododendron argyrophyllum, Rhododendron calophytum, Rhododendron discolor, Rhododendron nitidulum, Rhododendron pingianum (arter af rododendron), rubladet hortensia, sargentrøn, småbladet berberis, sort gedeblad, tyrkisk løn (subsp. sinicum), udspærret dværgmispel, vorteberberis og Tsuga yunnanensis (en art af hemlock)

Galleri

Note 

Gule blomster
Lianer
Haveplanter
In So Many Words

In So Many Words er et jazz-album med Trine-Lise Væring fra 1997.

Modtagelse
I en notits i Svenska Dagbladet hylder Ingrid Strömdahl i 1998 albumet til Årets jazz og klassificerer tolkningen af My favourite things:intelligent . Årets Jazz henviser til den svenske musikkprisuddeling Grammis, hvor Væring's album ikke var nomineret. Det var derimod medvirkende Bobo Stenson med albumet War orphans . Per Texas Johansson vandt i kategorien med albumet Alla mina kompisar .

Spor

Medvirkende

Musikalsk arrangement af – Fredrik Lundin (spor: 2, 5, 9), Kenneth Knudsen (spor: 7), Væring (spor: 1 - 4, 6, 7, 9), Vallekilde 96 (spor: 4) 
 Bas – Mads Vinding (spor: 1 - 4, 6, 8 - 10) 
 Cello – Lars Holm Johansen (spor: 1, 5, 9) 
 Trommer – Alex Riel (spor: 2 - 4, 6 - 10) 
 Flygelhorn – Jesper Riis (spor: 3) 
 Valdhorn – Henriette Holk (spor: 3) 
 Gitar – Trine-Lise Væring (tracks: 1) 
 Keyboards – Kenneth Knudsen (spor: 7) 
 Mastering – Bjarne Hansen 
 Lydmiksning – Bjarne Hansen, Fredrik Lundin, Trine-Lise Væring 
 Piano – Bobo Stenson (spor: 2, 4 - 6, 8 - 10) 
 Rap – Trine-Lise Væring (spor: 9) 
 Indspilning – Bjarne Hansen 
 Strenge (Piano strenge) – Bobo Stenson (spor: 2) 
 Tabla – Ole Theil (spor: 2) 
 Basun – Erling Kroner (spor: 3), Niels Gerhardt (spor: 3) 
 Tuba – Niels Gerhardt (spor: 3) 
 Bratsch – Bjarne Boie Rasmussen (spor: 1, 5, 9), Gert Inge Anderson (spor: 1, 5, 9) 
 Violin – Anne Egendal (spor: 1, 5, 9) 
 Vokaler – Trine-Lise Væring

Referencer

Eksterne henvisninger

 

Album fra 1997
Legetøjsmuseet (Den Gamle By)

Legetøjsmuseet er en afdeling af købstadsmuseet Den Gamle By i Aarhus, det rummer ca. 5.000 stykker legetøj.
Legetøjsmuseet udstiller blandt andet tyske Märklin-biler og Bing-tog, mekanisk legetøj fra Lehmann og dansk Tekno-legetøj og hjemmelavet legetøj.

Eksterne henvisninger 
 Legetøjsmuseet 

Den Gamle By
Legetøjsmuseer
Bindingsværksbygninger i Danmark
Gellerup Museum

Gellerup Museum er placeret i en 5-værelseslejlighed i Gellerupparken i Brabrand, Aarhus. Museet har eksisteret siden 2010.

Museets beliggenheden giver en særlig autenticitet. Museet giver et indblik i, hvordan det er at bo i et af Danmarks største sociale boligbyggerier.

Eksterne henvisninger 
 Gellerupmuseum 

Museer i Aarhus
Museer etableret i 2010
Mette Holm (flertydig)

Mette Holm er navnet på flere personer:

 Mette Holm (født i 1953) – dansk journalist
 Mette Holm (oversætter) – dansk oversætter af japanske bøger
 Mette Holm (psykolog) (født i 1973) – dansk psykolog og forfatter
Bimöhlen

Bimöhlen er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Bimöhlen ligger omkring fire kilometer øst for Bad Bramstedt og tolv kilometer syd for Neumünster. Motorvejen A7 fra Hamborg mod Flensburg går gennem den vestlige del af kommunen.

Bebyggelsen Hof Weide og en del af Wildpark Eekholt ligger i kommunens område, som er en del af landskabet Holsteiner Auenland.

Åen Osterau som kan besejles med kano går gennem kommunen, og en del af ådalen udgør habitatområdet "Osterautal" . Hasenmoor i den sydlige del af kommunen er Naturschutzgebiet.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Syvmandsrugby under sommer-OL 2016

Syvmandsrugby under sommer-OL 2016 forgik i Rio de Janeiro. Konkurrencen tog 6. august til 11. august.

Medaljer

Medaljetabel

Vindere

Referender
Glymur

Glymur er et vandfald i elven Botnsá i det vestlige Island. Højden er ifølge Islands Statistik 190 m, andre angivelser siger 198 m.

Glymur er normalt regnet for Islands højeste vandfald, men i 2011 viste uformelle målinger at et nyt vandfald i Morsárjökull i Nationalparken Vatnajökull måske er højere med 218 m.

Glymur ligger tæt på bunden af fjorden Hvalfjörður. Botnsá løber ud fra søen Hvalvatn og falder efter omkring 2 km ned i en kløft.

Fra bunden af fjorden er der en sti til vandfaldet. Den ret stejle sti op til kanten af den dybe flodkløft kaldes Leggjabrjótur, som betyder "benbrud". Umiddelbart før stigningen passeres en lille grotte og floden kan krydses over en smal, improviseret bro. Broen er lukket i vintermånederne, således at man må krydse floden selv.

Referencer 

Vandfald i Island
Superbruger (software)

Indenfor it er superbrugeren en særlig brugerkonto, der anvendes til systemadministration. Afhængig af styresystem kan denne brugerkonto hedde root, administrator, admin eller supervisor. I nogle tilfælde er kontoens navn ikke afgørende; på Unix-lignende systemer er det eksempelvis den bruger, der har en bruger-id (UID) på nul der er superbrugeren, uanset hvad den kontos navn er. 

Princippet om færrest privilegier anbefaler at de fleste brugere og applikationer anvender en normal brugerkonto i deres arbejde, da en superbrugerkonto er i stand til at foretage ubegrænsede, og dermed ofte farlige, systemændringer.

Noter 

Datalogi
VM i landevejscykling 2001

VM i landevejscykling 2001 fandt sted i Lissabon, Portugal, fra 9. oktober til  14. oktober 2001. Konkurrencen bestod af landevejsløb og enkeltstart for mænd og kvinder, under-23 for mænd, junior for mænd og kvinder.

Medaljevindere

Referencer

2001
Cykelløb i 2001
VM i landevejscykling 2015

VM i landevejscykling 2015 fandt sted i Richmond, Virginia fra 19. - 27. september 2015. Konkurrencen var den 88. VM i landevejscykling. Peter Sagan vandt herrernes linjeløb og Lizzie Armitstead vandt damernes linjeløb.

Medaljevindere

Eliteløb

Under-23 løb

Junior løb

Medaljeoversigt

Referencer

2015
Cykelløb i 2015
Deskriptiv poetik

Deskriptiv poetik er en litteraturteoretisk tilgang til at arbejde med litteratur. Begrebet poetik går tilbage Aristoteles og er blevet brugt på mange forskellige måder. David Gorman skriver, at "If criticism is the study of literary works, poetics is the study of the features of those works, that is, the properties they can share: [...] its topic is any shared or shareable feature of literary works." Det handler altså om generelle karakteristikker af litterære stile og perioder. Ifølge litteraturforskeren  indtager den deskriptive poetik en ”mellemposition” mellem teoretisk orienterede læsninger og så analyser af fx enkeltværker. I McHales øjne er formålet med deskriptiv poetik at ”give udtømmende redegørelser af forskellige slags objekter”, der så enten kan være en enkelt tekst eller gruppe af tekster, en enkelt forfatters produktion, en genre, en litteraturhistorisk periodes stil eller specifikke litterære stilarter. For McHale er tilgangen ikke defineret så meget af, hvad den studerer, men mere måde hvorpå den arbejder med generalisering i det analytiske arbejde. Tilgangen fik et forum i det kortlivede tidsskrift PTL: A Journal of Descriptive Poetics and Theory of Literature, der dog hurtigt blev efterfulgt af det mere succesfulde Poetics Today. Ifølge litteraten Uni Margolin var tilgangen meget udbredt i første halvdel af det 20. århundrede (især i  Tyskland), men er siden ikke blevet vist meget opmærksomhed, da den ikke er lige så teoretisk orienteret som mange andre litterære analysestrategier.

Litteratur 
 Harshav, Benjamin (2007) Explorations in Poetics. Stanford, CA: Stanford University Press.
Olsen, Stein Haugom (1976) "What is Poetics?" i The Philosophical Quarterly 26:105, pp. 338-351.

Se også 

 Historisk poetik (en tilsvarende tilgang inden for film- og medievidenskaben)

Referencer 

Litteratur
Humaniora
Litteraturteoretiske skoler
Heggedal Station

Heggedal Station (Heggedal stasjon) er en jernbanestation, der ligger ved byområdet Heggedal i Asker kommune på Spikkestadlinjen i Norge. Stationen består af to spor med hver sin sideliggende perron, en overdækket gangbro og en stationsbygning i gulmalet træ opført efter tegninger af Georg Andreas Bull. Ved siden af stationen ligger der en parkeringsplads, ligesom der er stoppested for en buslinje til Asker via Dikemark.

Stationen blev åbnet 1. maj 1874 som en del af Drammenbanen. Da Lieråsen tunnel blev åbnet i 1973, blev den gamle strækning fra Spikkestad til Asker, hvor Heggedal ligger, kendt som Spikkestadlinjen. Stationen selv blev moderniseret og ombygget i 2012. I efteråret 2015 blev en niveauoverskæring med bomme nedlagt og fjernet i forbindelse med åbningen af en ny bro syd for stationen.

18. oktober 2002 fandt en dramatisk hændelse sted på stationen, da toget fra Spikkestad begyndte at køre ud, mens lokaltoget fra Asker var på vej ind. Der manglede kun få meter, før det var endt i en ulykke.

Litteratur

Eksterne henvisninger 

Stationer på Spikkestadlinjen
Etableret i 1874
Jernbanestationer i Asker
Åsåker Station

Åsåker Station (Åsåker stasjon eller Asåker holdeplass) er en tidligere jernbanestation, der ligger i Asker kommune på Spikkestadlinjen i Norge. Stationen åbnede som trinbræt 22. december 1959 under navnet Åsaker, men den skiftede navn til Åsåker i september 1960. Betjeningen med persontog ophørte 9. december 2012 i forbindelse med indførelsen af ny køreplan for togtrafikken i Østlandsområdet.

Mens stationen blev betjent, bestod den af et spor og en perron af træ med et læskur. Togene stoppede kun efter behov, hvilket betød at passagerer der skulle af måtte give besked til konduktøren i god tid, mens dem der ville på måtte sørge for at være synlige på perronen, når toget kom.

Litteratur

Eksterne henvisninger

Noter 

Stationer på Spikkestadlinjen
Etableret i 1959
Jernbanestationer i Norge uden persontrafik
Jernbanestationer i Viken